**Til Danmarks Indsamling 2017 kan du få fingre i en maritim oplevelsespakke af marstalske dimensioner på alle sømænds ø**

**50 af Danmarks kommuner er med, når borgmestre fra hele landet sætter** [**63 unikke oplevelser**](http://danmarksindsamling.dk/stoet-danmarks-indsamling/auktioner/danmark-paa-auktion/) **og varer fra deres kommuner på auktion til fordel for Danmarks Indsamling 2017.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[**Ærø Kommunes**](https://www.aeroekommune.dk/) **borgmester, Jørgen Otto Jørgensen, er en af de borgmeste, der har været i det kreative hjørne til fordel for Danmarks Indsamling og åbnet op for muligheden for at byde på en eksklusiv maritim oplevelsespakke, nemlig 2 overnatninger i skipperens kahyt ombord på museumscoasteren Samka og morgenmad leveret ombord af turistchefen på Ærø, Carl Jørgen Heide.**

[**DIREKTE LINK TIL AUKTION FOR ÆRØ KOMMUNE**](http://www.lauritz.com/da/auktion/aeroe-kommune-saltvand-i-blodet-med-2-overnatninger-i-skipper/i4537487/)

**Med i den maritime oplevelsespakke er der en frokost i det ikoniske røde strandhus på Eriks Hale med lokalt Ærø øl fra Rise Bryggeri og selvfølgelig en marstaller-bitter til, nemlig en Riga Balsam.**

**I frokosten deltager leder af Danmarks mest saltvandsdryppende museum, Marstal Søfartsmuseum, Erik Kromann og Ærøs egen borgmester, Jørgen Otto Jørgensen.**

**Oplevelsespakken indeholder også en frokost hos Ø Bolcher, en middag på Marstal Hotel og en middag hos Fru Berg på Marstal Havn.**

**Oveni - en signeret bog, ’Vi, de druknede af Carsten Jensen’ og en signeret bog mere, ’De sejlede bare’ af Karsten Hermansen & Carsten Jensen.**

**For at runde det hele af: En guidet tur i Maritime Marstal i Carsten Jensens fodspor, med guide, historikeren Karsten Hermansen.**

**Oplevelsespakken inkluderer færgebillet for bil og to passagerer.**

**Auktionen åbner den 23. januar og løber frem til lørdag den 4. februar**

[**DIREKTE LINK TIL AUKTION FOR ÆRØ KOMMUNE**](http://www.lauritz.com/da/auktion/aeroe-kommune-saltvand-i-blodet-med-2-overnatninger-i-skipper/i4537487/)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vil du vide mere?

Kontakt Carl Jørgen Heide, Turist- & Erhvervsdirektør på Ærø

cjh@arre.dk  |  5123 2739